Soe Win

Soe Win (født 10. mai 1947 eller i 1948, død 12. oktober 2007 i Rangoon) var en burmesisk general og landets statsminister i perioden 2004–2007.
Den 19. oktober 2004 ble han utnevnt til statsminister etter Khin Nyunt av Burmas  juntaleder Than Shwe. Soe Win var general og medlem av den regjerende juntaen.  

I mai 2007 ble Soe Win innlagt på sykehus i Singapore, offisielt for leukemi. Hans oppgaver som statsminister ble da midlertidig overtatt av Thein Sein. Mellom den 26. og 30. september samme år ble omfattende demonstrasjoner for demokrati slått ned med vold av juntaen. En regimekritisk radiostasjon rapporterte at Soe Win døde den 12. oktober.

 Referanser 

Kategori:Burmesiske politikere
Kategori:Burmesiske offiserer
Kategori:Personer fra Shan State
Kategori:Fødsler i 1948
Kategori:Dødsfall i 2007